
Molimo bopa leholimo le lefatse 

1 Tsimolohong Molimo o ne a hlole 
■■• leholimo le lefatse. ^Lefatse le ne 
le se na sebopeho, le se na letho; lefifi 
le ne le aparetse boliba. Moea oa 
Molimo o ne o okaokela metsi. 

3 Molimo a re: "Leseli le be teng!" 
Eaba leseli le ba teng."^ '^Molimo a bona 
hore leseli le letle, 'me Molimo a le 
arohanya le lefifi. ^Molimo a re leseli 
ke "motseare", 'me a re lefifi ke 
"bosiu". Ha phirima, ha e-sa, ea e-ba 
letsatsi la pele. 

6 Eaba Molimo o re: "L5api le be 
teng pakeng tsa metsi, ho arohanya 
metsi ho metsi a mang." ^Molimo a 
etsa loapi ho arohanya metsi a 
kaholimo ho lona, le metsi a katlase ho 
lona. Ha fela ha e-ba joalo. ^Molimo a 
re loapi ke "leholimo". Ha phirima, ha 
e-sa, ea e-ba letsatsi la bobeli.^ 

9 Joale Molimo a re: "Metsi a katlase 
ho leholimo a bokellane sebakeng se le 
seng, ho hlahe mobu o ommeng!" Ha 
fela ha e-ba joalo. ^^Molimo a re mobu o 
ommeng ke "lefatse", metsi a 
bokellaneng 'ona a re ke "maoatle". 
Molimo a bona hore hoo ho hotle. 

11 Molimo a re: "Lefatse le melise 
joang, le litlama tse nang le pe5, le 
lifate tse behang litholoana tse nang le 
peo ka mefuta ea eona, lefatseng." Ha 
fela ha e-ba joalo. ^^Lefatse la melisa 
joang, le litlama tse nang le peo ka 
mefuta ea tsona, le lifate tse behang 
litholoana tse nang le peo ka mefuta ea 
eona. Molimo a bona hore hoo ho 
hotle. ^^Ha phirima, ha e-sa, ea e-ba 
letsatsi la boraro. 

14 Eaba Molimo o re: "Loapi la 
leholimo le be le mabone, a tie a 



arohanye motseare le bosiu, a be a 
supe linako tsa selemo, le matsatsi, le 
lilemo. ^^Hape e be mabone a leaping 
la leholimo, a bonesang lefatse." Ha 
fela ha e-ba joalo. ^^Molimo a etsa 
mabone a mabeli, a maholo; lebone le 
leholo ea e-ba le busang motseare, le 
lenyenyane ea e-ba le busang bosiu; 
'me a etsa le linaleli. ^^Molimo a li bea 
leaping la leholimo hore li bonese 
lefatse, ^^li buse motseare le bosiu, li 
arohanye leseli le lefifi. Molimo a bona 
hore hoo ho hotle. *^Ha phirima, ha 
e-sa, ea e-ba letsatsi la bone. 

20 Joale Molimo a re: "Metsi a 
hlahise lib5puoa tse ngata, tse phelang, 
tse tsamaeang ka likhakhatha; le 
linonyana li fofe kaholim'a lefatse, 
leaping la leholimo." ^^Molimo a hlola 
likhanyapa tsa litonanahali, le libdpuoa 
tsohle tse phelang, tse hlahisitsoeng ke 
metsi ka bongata, ka mefuta ea tsona; 
le linonyana tse fofang, ka mefuta ea 
tsona. Molimo a bona hore hoo ho 
hotle. ^^Molimo a li hlohonolofatsa, a 
re: "Atang, le ngatafale, le tlale 
maoatleng; le linonyana li ngatafale 
lefatseng." ^^Ha phirima, ha e-sa, ea 
e-ba letsatsi la bohlano. 

24 Eaba Molimo o re: "Lefatse le 
hlahise libdpuoa tse phelang, ka 
mefuta ea tsona: Makhomo, le 
lihahabi, le liphoofolo tse hlaha ka 
mefuta ea tsona." Ha fela ha e-ba 
joalo, ^^Molimo a etsa liphoofolo tse 
hlaha ka mefuta ea tsona, le makhomo 
ka mefuta ea 'ona, le lihahabi tsohle ka 
mefuta ea tsona. Molimo a bona hore 
hoo ho hotle. 

26 Joale Molimo a re: "A re etseng 
motho ka setsoano sa rona le ka 
sebopeho sa rona, 'me a laole litlhapi 



a) 2 Bakr. 4:6. b) 2 Pet. 3:5. 

tsa leoatle, le linonyana tse fofang, le 
makhomo, le lefatse lohle, le tsohle tse 
hahabang holim'a lefatse. ""^ 

27 Eaba Molimo o bopa motho ka 
setsoano sa hae, o 'mopa ka setsoano 
sa Molimo; a b5pa e motona le e 
motsehali.^ 

28 Molimo a ba hlohonolofatsa^ a re 
ho bona: "Atang, le ngatafale, le tlale 
lefatse^ le rene holim'a lona; le laole 
litlhapi tsa leoatle, le linonyana tse 
fofangj le tsohle tse tsamaeang holim'a 
lefatse."^ 

29 Molimo a nt'o re: "Bonang, ke le 
file meroho eohle e nang le peo, e teng 
lefatseng lohle; le lifate tsohle tse 
behang litholoana tse nang le peo, hore 
e be lijo tsa lona. ^^Le liphoofolo 
tsohle tse hlaha, le linonyana tsohle tse 
fofang, le tsohle tse hahabang holim'a 
lefatse, le tsohle tse phelang, ke li file 
litlama tsohle tse tala, hore e be lijo tsa 
tsona." Ha fela ha e-ba joalo. 

31 Joale Molimo a talima tsohle tseo 
a li entseng, 'me a bona hore li ntle 
haholo. Ha phirima, ha e-sa, ea e-ba 
letsatsi la botselela. 

O Ka mokhoa o joalo Molimo a qeta 
^ ho etsa leholimo, le lefatse, le 
tsohle tse leholimong, le lefatseng, le 
leoatleng. 

2 Ka letsatsi la bosupa Molimo a 
phetha mosebetsi oa hae, oo a o 
entseng, 'me ka letsatsi la bosupa a 
phomola mosebetsing oa hae oohle, oo 
a o entseng.^ ^Molimo a hlohonolofatsa 
letsatsi leo la bosupa, a le halaletsa, 
hobane ka lona o ile a phomola 
mosebetsing oa hae oohle, oo a o 
entseng ka ho o hlola.^ 

4 Ena ke eona tsimoloho ea leholimo 
le lefatse, ha li ne li hloloa. 

Popo ea monna le mosali 

Mohla Morena Molimo a etsang 
lefatse le leholimo, ^ho ne ho e-s'o be 
le limela life kapa life lefatseng; ho 



e-s'o mele litlama life kapa life tsa 
naha, hobane Morena Molimo o ne a 
e-s'o nese pula lefatseng, 'me ho bile 
ho se na le motho ea ka lemang mobu. 
^Empa ha nyoloha moholi lefatseng, oa 
kolobisa mobu oohle lefatseng. 

7 Morena Molimo a bopa motho ka 
lerole le tsoang mobung; ka linkong tsa 
hae a bululela moea oa bophelo, 'me 
motho ea e-ba sebopuoa se phelang.^ 

8 Eaba Molimo o lema serapa, 
Edene, ka nq'a bochabela, 'me ho sona 
a bea motho eo a 'mopileng. ^Serapeng 
seo Morena Molimo a melisa mefuta 
eohle ea lifate tse khahlang mahlo, tse 
monate ha li jeoa; bohareng ba serapa 
a melisa sefate sa bophelo, le sefate sa 
ho tseba botle le bobe.^ 

10 N5ka e ne e phalla har'a Edene, e 
noesetsa serapa. Ho tloha moo e ne e 
arohana, e etsa linoka tse 'ne. ^^Noka 
ea pele e bitsoa Pishone; ke eona e 
phallang, e tsoelipana har'a naha eohle 
ea Hafila, moo ho nang le khauta. 
^^Khauta ea naha eo ke e ntle-ntle. Ho 
na le mamina a lifate a monko o 
monate, le majoe a bohlokoa. ^^Noka 
ea bobeli e bitsoa Gihone; ke eona e 
phallang, e tsoelipana har'a naha ea 
Kushe. ^"^Noka ea boraro e bitsoa 
Tigerese; ke eona e fetang ka 
bochabela ho Asure. Noka ea bone ke 
Euferatese. 

15 Morena Molimo a nka motho, a 
'mea serapeng sa Edene hore a se 
leme, a se hlokomele. ^^Eaba Morena 
Molimo o laela motho, o re: "U ka ja 
lifate tsohle tsa serapa ka bolokolohi, 
^^empa ha e le sefate sa ho tseba botle 
le bobe, sona u se ke ua se ja, hobane 
mohla u ka se jang, ruri u tla shoa." 

18 Joale Morena Molimo a re: 
"Hase hantle hore motho a be inotsi; 
ke tla mo etsetsa molekane ea mo 
thusang." 

19 Eaba Morena Molimo o bopa 
liphoofolo tsohle tsa naha ka mobu, le 
linonyana tsohle tse fofang, a li tlisa ho 



c) 1 Bakr. 11:7. d) Mat. 19:4; Mar. 10:6. 
g) 2:2, 3 - Phal. 20:11. h) \ Bakr. 15:45. 



e) 1:27, 28 - Tsim. 5:1, 2. /; Bah. 4:4, 10. 
i) Tsen. 2:7; 22:2, 14. 



motho ho bona hore na a ka li rea 
mabitso afe. Kamoo motho a ileng a 
bitsa sebopuoa se seng le se seng se 
phelang kateng, eaba hoo e se e le 
lebitso la sona. ^"Joale motho a li rea 
mabitso: makhomo 'ohle^ le linonyana 
tse fofang, le liphoofolo tsohle tsa 
naha. 

Empa ha e le motho eena ha aa ka a 
fumaneloa molekane ea mo thusang. 
^^Eaba Morena Molimo o tsoarisa 
motho boroko bo boholo, 'me a 
khaleha. Joale Morena Molimo a ntsa 
le leng la mahopo a hae, a nt'o busetsa 
nama malulong a eona. ^^Ka lehopo leo 
Morena Molimo a le ntsitseng ho 
motho, a bopa mosali, a mo tlisa ho 
motho. ^^Eaba motho o re: 

"Enoa ke lesapo la masapo a ka, 

le nama ea nama ea ka. 

O tla bitsoa Mosali, 

hobane o ntsitsoe ho Monna." 

24 Ka baka lena, monna o tla tlohela 
ntat'ae le 'm'ae, a matahane le mosali 
oa hae, 'me ba tla fetoha ntho e le 
'ngoe.^ 

25 Ka bobeli ba bona, monna le 
mosali oa hae, ba ne ba sa tena letho, 
empa ba sa hlajoe ke lihlong. 

Ndha e eka mosali 

O. Noha e ne e le masene ho feta 
^ liphoofolo tsohle tsa naha, tseo 
Morena Molimo a li entseng. Eaba e 
re ho mosali: "Na efela Molimo o itse: 
'Le se ke la ja lifate tsohle tse 
serapeng'?"^ 

2 Mosali a araba noha, a re: "Re ka 
ja litholoana tsa lifate tse serapeng, 
^empa ha e le litholoana tsa sefate se 
bohareng ba serapa, Molimo o itse: 
*Le se ke la li ja, le ho li thetsa le se ke 
la \\ thetsa, esere la shoa.'" 

4 Joale noha ea re ho mosali: "Ruri 
ha le ka ke la shoa! ^Molimo o tseba 
hore mohla le ka se jang, mahlo a 15na 
a tla tutuboloha, le tsoane le Molimo, 

le tsebe botle le bobe." 

6 Mosali a elelloahore sefate seo se 
ka jeoa, se bile se khahla mahlo; le 
hore sea lakatseha, hobane se hlalefisa 
motho. Eaba o kh51a tse ling tsa 
litholoana tsa sona, oa li ja; a ba a fa le 
monna oa hae, le eena a ja. ^Mahlo a 
bona bobeli a tutuboloha, 'me ba 
elelloa hore ha baa tena letho. Ba 
rokahanya mahaba a sefate sa feiee, ba 
iketsetsa meitlamo. 

Molimo ahlola motho 

8 Joale ba utloa ha Morena Molimo 
a bua, a ntse a tsamaea har'a serapa, 
moeeng o mapholi oa mantsiboea. 
Monna le mosali oa hae ba ipatela 
Morena Molimo har'a lifate tsa serapa. 
^Morena Molimo a bitsa monna, a re 
ho eena: "U hokae na?" 

10 Monna a arabela, a re: "Ke ile ka 
utloa ha u ntse u tsamaea mona 
serapeng, ka tsaba, hobane ha kea tena 
letho, 'me ka ipata." 

1 1 Joale Molimo a re: "Ke mang ea 
u boleletseng hore ha ua tena letho? 
Na u jele sefate seo ke u laetseng hore 
u se ke ua se ja?" 

12 Monna a re: "Mosali eo u 
'neileng eena, hore a be le 'na, o 
mphile tse tsoang sefateng, 'me ka fela 
ka ja." 

13 Joale Morena Molimo a re ho 
mosali: "Ke eng ee, eo u e entseng?" 

Mosali a re: "Noha e ile ea 
nqhekella, 'me ka fela ka ja."^ 

14 Morena Molimo a re ho noha: 
"Har'a makhomo 'ohle, 

le liphoofolo tsohle tsa naha, 
u rohakehile, 
kahobane u entse sena! 
U tla h515ba ka mpa ea hao, 
u je lerole ka matsatsi 'ohle 
a ho phela ha hao. 
^^Ke tla hlahisa bora 
pakeng tsa hao le mosali, 
le pakeng tsa malinyane a hao 
le bana ba hae. 



j) Mat. 19:5; Mat. 10:7, 8; 1 Bakr. 6:16; Bae. 5:31. 
/; 2 Bakr. 11:3; 1 Tim. 2:14. 



k) Tsen. 12:9; 20:2. 

Bana ba hae malakabe, e tsokotsehelang ka nq'a 

ba tla khoba hlooho ea hao; tsohlc;, ho lebela tsela e eang sefateng 

uena u tla ba loma serethe."'" sa bophelo, 

16 A re ho mosaH: Litaba tsa Kaine le Abele 
"Ha u ithoetse, 

ke tla u atisetsa bohloko. 
U tla beleha bana ka bohldko, 
u lakatse monna oa hao, 
'me eena a u buse." 

17 Joale ho Adama a re: 
"Kahobane u mametse polelo 
ea mosali oa hao, 

ua ja sefate seo ke ileng ka u laela, 

ka re: 'U se ke ua se ja,' 

mobu o rohakehile ka baka la hao. 

U tla ja tse tsoang ho oona 

ka ho sebetsa ka thata, 

ka matsatsi 'ohle a ho phela ha hao. 
^^Mobu oo 

o tla u melisetsa meutloa, 

o u melisetse le tsehlo, 

u je meroho ea naha." 
^^U tla ja bohobe 

ka mofufutso oa phatla ea hao, 

ho fihlela u boela mobung, 

hobane u ntsitsoe mobung, 

u lerole, 

'me u tla boela leroleng!" 

20 Monna a rea mosali lebitso la 
Eva, hobane ke eena 'm'a batho bohle 
ba phelang. ^^Eaba Morena Molimo o 
etsetsa Adama le mosali oa hae liaparo 
tsa matlalo, a ba apesa. 

Motho o lelekoa serapeng sa Edene 

22 Morena Molimo a re: "Bonang, 
motho o se a tsoana le e mong oa r5na, 
ka ho tseba botle le bobe! Joale a se 
tsohe a otlolla letsoho la hae, a khola le 
sona sefate sa bophelo, a e-ja, 'me a 
phela kamehla eohle!"^ ^^Eaba Morena 
Molimo o mo ntsa serapeng sa Edene, 
hore a e'o lema mobu oo a ntsitsoeng 
ho oona. ^'^A leleka motho. Ka 
bochabela ho serapa sa Edene a bea 
likerubime, le sabole e tukang 

m) Tsen 12:17. n) 3:17, 18 - Bah. 6:8. o) Tsen. 22:14. p) Bah. 11:4. 
q) Mat. 23:35; Luka 11:51; 1 Joh. 3:12. r) Bah. 12:24. 

